September 2018

September 2018 kroonika. 2018. aasta september algas laupäeval ja lõppes 30 ööpäeva pärast pühapäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikides Washingtonis toimus senaator John McCaini mälestusteenistus, kus osalesid ja võtsid teiste seas sõna ka endised presidendid George W. Bush ja Barack Obama. Vastavalt McCaini enda viimastele soovidele oli teenistusel keelatud osaleda ametis oleval presidendil Donald Trumpil ja endisel Alaska kuberneril Sarah Palinil. Venemaal Sotšis sõitis maandumisel rajalt välja ja süttis põlema lennufirmale Utair kuuluv reisilennuk Boeing 737-800. Lennuki pardal oli õnnetuse ajal 170 inimest, kellest 18 sai eri raskusastmega vigastusi. Brasiilia suurimas linnas Rio de Janeiros puhkes põleng Brasiilia rahvusmuuseumi peahoones, kus asub Lõuna-Ameerika üks suuremaid loodusloolisi ja antropoloogilisi muuseumiekspositsioone. Põlengus hävis või sai tõsiselt kannatada ilmselt suurem osa seal asunud 20 miljonist eksponaadist. Rwandas algasid kaks päeva kestnud parlamendi alamkoja valimised. Valimised võitis ülekaalukalt Rwanda Patriootlik Rinne, mis sai 74% antud häältest ja 40 kohta 53 otsevalimistel täidetavast saadikukohast. Ukrainas Donetskis toimusid kaks päeva varem pommiplahvatuses hukkunud Oleksandr Zahhartšenko "riiklikud" matused. Zahhartšenko oli tunnustamata Donetski Rahvavabariigi riigipea ja valitsusjuht, kelle tapmises süüdistasid Venemaa välisministeerium ja Donetski separatistlik valitsus Ukraina võime. Ukraina oli juba varem need süüdistused tagasi lükanud. Venemaal toimusid massilised meeleavaldused pensioniea tõstmise vastu, ainuüksi pealinnas Moskvas tuli tänavatele umbes 10 000 inimest. Kuigi president Vladimir Putin oli mõned päevad varem pensionireformi pehmendanud, tõuseb pensioniiga reformi tulemusel kõigile ikkagi viie aasta võrra. Myanmari kohus tunnistas ajakirjanikud Kyaw Soe Oo ja Wa Lone süüdi riigisaladuse reetmises ning määras mõlemale karistuseks seitse aastat vangistust. Mõlemad uudisteagentuuri Reuters ajakirjanikud olid kajastanud armee repressioone riigi põhjaosas elavate muslimitest rohingjade vähemusrahvuse vastu. Boliivia välisministrina astus ametisse Diego Pary. Mali presidendina alustas oma teist ametiaega Ibrahim Boubacar Keïta. Samal päeval nimetas ta uuesti valitsusjuhiks ka seni sama ametit pidanud Soumeylou Boubèye Maïga. Pakistani valimiskogu valis 353 häälega riigi uueks presidendiks Arif Alvi. Eestis võeti vastavalt Harju Maakohtu otsusele vahi alla kaks riigireetmises kahtlustatud meest – major Deniss Metsavas ja tema isa, pensionär Pjotr Volin. Väidetavalt tegid mõlemad mehed juba viis aastat koostööd Venemaa relvajõudude Luure Peavalitsusega (GRU). Eestis teatas XIII Riigikogu liige, kuni 2017. aastani Isamaa ja Res Publica Liitu kuulunud Marko Mihkelson, et astus Reformierakonda. Svaasimaa peaministriks nimetati Vincent Mhlanga. India ülemkohus tühistas riigis 160 aastat kehtinud seaduse, mille kohaselt oli homoseksuaalne seksuaalvahekord kriminaalkuritegu. Kohtu hinnangul kujutas seadus diskrimineerimist seksuaalse sättumuse alusel ja oli seetõttu vastuolus põhiseaduse mõttega. Kambodža parlamendi uus koosseis valis riigi peaministriks tagasi Hun Seni. Madagaskaril astus seoses lähenevate presidendivalimistega ametist tagasi president Hery Rajaonarimampianina. Presidendi kohuseid asus täitma senati esimees Rivo Rakotovao. Zimbabwe president Emmerson Mnangagwa tegi teatavaks oma uue valitsuse koosseisu, mis astub ametisse 10. septembril. Venemaa president Vladimir Putin nimetas oma esindajaks Volga föderaalringkonnas Igor Komarovi. Eestis teatas endine sumomaadleja Kaido Höövelson astumisest Keskerakonda ning kavatsusest kandideerida 2019. aasta Riigikogu valimistel. Samal päeval teatas Euroopa Parlamendi saadik Indrek Tarand, et osaleb 2019. aasta Riigikogu valimistel Sotsiaaldemokraatliku Erakonna valimisnimekirjas. Abhaasias toimunud autoõnnetuses hukkus riigi peaminister Gennadi Gagulia. Ameerika Ühendriikides astus tagasi meediakontserni CBS tegevjuht Leslie Moonves, keda mitmed naised on süüdistanud enda seksuaalses ahistamises. Ameerika Ühendriikides New Yorgis toimunud lahtistel meistrivõistlustel tennises võitis meeste üksikmängu finaali serblane Novak Đoković, saades sellega oma sportlaskarjääri 14. suure slämmi turniiri võidu. Pakistanis astus presidendina ametisse Arif Alvi. Prantsusmaa pealinnas Pariisis toimunud noarünnakutes sai vigastada seitse inimest. Politsei pidas rünnakutes kahtlustatava isiku kinni, tegemist oli Afganistani päritolu mehega. Rootsis toimusid parlamendivalimised. Enim hääli kogus ka seni võimul olnud Rootsi Sotsiaaldemokraatlik Töölispartei, mis sai 28,4% antud häältest ja 101 kohta 349-kohalises parlamendis. Kõige enam parandas oma tulemust immigratsioonivastane erakond Rootsi Demokraadid, mis tuli 17,6% häälte ja 62 liikmega kolmandale kohale. Valimisaktiivsus oli 84,4%. Sudaani president ‘Umar Ḩasan Aḩmad al-Bashīr saatis laiali peaminister Bakri Hassan Saleh' valitsuskabineti ja nimetas uueks valitsusjuhiks Mutaz Musa. Musa andis ametivande ja astus sellega ametisse järgmisel päeval, 10. septembril. Venemaa mitmetes haldusüksustes ja kohalikes omavalitsustes toimusid valimised. Pealinnas Moskvas valiti 74% häältega ametisse tagasi linnapea Sergei Sobjanin. Eestis algas XIII Riigikogu viimane sügisistungjärk, mille avas president Kersti Kaljulaid. Eestis teatas XIII Riigikogu liige Peeter Ernits oma lahkumisest Keskerakonnast ja astumisest Eesti Konservatiivse Rahvaerakonda. Brasiilias teatas korruptsioonisüüdistuste eest karistust kandev endine president Luiz Inácio Lula da Silva, et loobub uuesti presidendiks kandideerimast. Samal päeval kinnitas tema erakond Tööliste Partei oma presidendikandidaadiks Fernando Haddadi. Hispaanias Barcelonas osales politsei hinnangul ligi 1 miljon inimest meeleavaldustel, millega nõuti Kataloonia iseseisvumist. Rumeenia parlamendi ülemkoda (senat) kiitis häältega 107:13 heaks rahvahääletuse korraldamise põhiseaduse muutmiseks. Referendumil soovitakse küsida nõusolekut abielu kui ainult mehe ja naise vahelise suhte määratlemiseks põhiseaduses, välistades sellega samasooliste abielu legaliseerimise võimaluse. Parlamendi alamkoda oli rahvahääletuse korraldamise heaks kiitnud juba 2017. aastal. Eesti president Kersti Kaljulaid viibis ametlikul visiidil Gruusias, kus kohtus sealse presidendi Giorgi Margvelašvili ja peaministri Mamuka Bahtadzega. Lätis algas kahepäevane Arraiolose grupi riigipeade kohtumine, millel osales teiste seas ka Eesti president Kersti Kaljulaid. Lisaks kohtus president Lätis eraldi ka Saksamaa liidupresidendi Frank-Walter Steinmeieriga. Sloveenia parlament toetas häältega 45:34 peaminister Marjan Šareci valitsust, mis astus ka samal päeval ametisse. Ameerika Ühendriikide Põhja-Carolina osariigi rannikule jõudis orkaan Florence, mis tekitas seal ulatuslikke üleujutusi. Orkaani mõjupiirkonda jäid ka Lõuna-Carolina ja Virginia osariigi lõunapoolsed rannikualad. Hukkus vähemalt 30 inimest. Eesti president Kersti Kaljulaid alustas kahepäevast ametlikku visiiti Ukrainas. Visiidi esimesel päeval kohtus ta Ukraina presidendi Petro Porošenkoga, visiidi teisel päeval külastas ta Dnipropetrovski oblastit ja osales seal maailmakoristuspäeva heakorratalgutel. Bhutanis toimus parlamendivalimiste esimene voor. Kaks enim hääli kogunud erakonda, mis pääsesid edasi valimiste teise vooru, olid Druk Nyamrup Tshogpa (31,9% häältest) ja Druk Phuensum Tshogpa (30,9% häältest). Valimisaktiivsus oli 66,4%. Filipiinide põhjaosa tabas orkaan Mangkhut, selle põhjustatud maalihetes hukkus vähemalt 70 inimest. Sealt liikus orkaan järgmisel päeval edasi Hiina rannikule, kus enim kahjustusi said Hongkong ja Guangdongi provints – viimases evakueeriti orkaani eest kokku 2,45 miljonit inimest. Sudaanis astus ametisse peaminister Mutaz Musa valitsuskabinet, kus peaminister ise asus ajutiselt täitma ka rahandusministri kohuseid. Ülemaailmselt tähistati ulatuslike heakorratalgutega maailmakoristuspäeva, mis on alguse saanud Eestis toimunud Teeme ära! talgupäevade traditsioonist. Ungari pealinnas Budapestis protesteerisid umbes 2000 inimest opositsiooni korraldatud meeleavaldusel peaminister Viktor Orbáni "euroopavaenuliku poliitika" vastu. Ameerika Ühendriikide väliskaubandusministeerium teatas, et alates 24. septembrist kehtestatakse täiendavad 10% sisseveotollid mitmetele Hiinast imporditavatele kaubagruppidele. Sellega maksustatakse täiendavalt 200 miljardi USA dollari eest Hiinast imporditavaid kaupu. Argentina pealinnas Buenos Aireses esitas kohtunik riigi endisele presidendile ja nüüdsele senaatorile Cristina Fernández de Kirchnerile ametliku korruptsioonisüüdistuse. Fernández de Kirchner ise eitas kõiki süüdistusi. Haitil astus ametisse peaminister Jean-Henry Céant'i valitsus. Venemaal Sotšis kohtusid Venemaa president Vladimir Putin ja Türgi president Recep Tayyip Erdoğan. Kohtumisel lepiti kokku demilitariseeritud tsooni loomises Süüria Idlibi kubermangus, mis peaks kehtima vähemalt oktoobri keskpaigani ning hoidma ära võimalikud kokkupõrked Süüria aladel tegutsevate Venemaa ja Türgi vägede vahel. Eesti president Kersti Kaljulaid nimetas Eesti alaliseks esindajaks UNESCO juures Alar Streimanni ja kutsus tagasi senise alalise esindaja Ingrid Ameri. Ühtlasi nimetas president samal päeval Eesti suursaadikuks Tongal ja Vanuatul Andres Unga, kutsus tagasi Eesti suursaadiku Slovakkias Rein Oidekivi ja nimetas tema asemele Toomas Kuke. Abhaasia president Raul Hadžimba nimetas uueks peaministriks Valeri Bganba. Peruu parlamendis võitis peaminister César Villanueva valitsus häältega 82:22 usaldushääletuse. Austrias Salzburgis toimunud Euroopa Liidu tippkohtumisel lükkasid Euroopa Liidu riigijuhid ja Euroopa Komisjon tagasi Ühendkuningriigi peaministri Theresa May välja pakutud kava Ühendkuningriigi lahkumiseks Euroopa Liidust (Brexit). Kaimanisaartel tagandati ametist kuberner Anwar Choudhury. Svaasimaal toimus parlamendivalimiste teine voor. Vietnamis suri 62. eluaastal riigi president Trần Đại Quang. Presidendi kohuseid asus täitma asepresident Đặng Thị Ngọc Thịnh. 2018. aasta Ahvāzi sõjaväeparaadi rünnak: Iraanis Ahvāzi linnas avasid neli relvastatud isikut sõjaväeparaadi ajal tule, hukkus 25 inimest ja veel 70 inimest sai eri raskusastmega vigastusi. Maha lasti ka kõik neli ründajat. Vastutuse rünnaku eest võttis nii äärmusorganisatsioon Islamiriik kui ka separatistlik Araabia Võitlusliikumine Ahvazi Vabastamise Eest. Hiina pealinnas Pekingis allkirjastasid Hiina ja Vatikani esindajad esialgse kokkuleppe, millega peaksid kõik Hiinas tegutsevad roomakatoliku piiskopid saama nii paavsti kuuria kui ka Hiina keskvalitsuse tunnustuse. Omalt poolt nõustus Vatikan tühistama seitsme piiskopi ekskommunikatsiooni, kes olid ametisse pühitsetud Vatikani nõusolekuta. Paavst Franciscus saabus Leedu pealinna Vilniusesse, alustades sealt oma neli päeva kestnud visiiti Baltimaades. Maldiividel toimusid presidendivalimised, mille võitis 58,3% häältega Demokraatliku Partei kandidaat Ibrahim Mohamed Solih. Valimisaktiivsus oli 89,2%. Šveitsis toimus rahvahääletus, millel hääletati kolme küsimuse üle: jalgrattateedele jalgteede ja matkaradadega sama staatuse andmine, valitsusele kohustuse panek keskkonnasõbralike, loomasõbralike ja õiglaselt toodetud toidukaupade propageerimiseks, ning põllumajanduspoliitika muutmine kujul, mis kohustaks valitsust pöörama erilist tähelepanu väiketaludele ja loomulikule, geenitehnoloogiast vabale põllumajandusele. Kanadas New Brunswicki provintsis toimusid kohaliku parlamendi valimised. Valimistel saatis edu Liberaalset Parteid, mis sai 37,8% antud häältest ja 21 kohta 49-liikmelises parlamendis. Valimisaktiivsus oli 67,1%. Moldova konstitutsioonikohus peatas järjekordselt president Igor Dodoni volitused, sest president keeldus taas ametisse kinnitamast talle esitatud ministrikandidaate. Rootsi parlament avaldas häältega 204:142 umbusaldust peaminister Stefan Löfvenile. Eestis Tallinnas viibis ühepäevasel visiidil paavst Franciscus. Oma visiidi raames kohtus ta president Kersti Kaljulaidi ja peaminister Jüri Ratasega, samuti võttis osa Tallinna Kaarli kirikus toimunud kohtumisest 1500 kristliku noorega. Paavsti visiit kulmineerus Vabaduse väljakul toimunud vabaõhumissaga, kuhu oli registreerunud umbes 10 000 inimest. Venemaa president Vladimir Putin rahuldas Astrahani oblasti kuberneri Aleksandr Žilkini ja Kabardi-Balkaaria pea Juri Kokovi tagasiastumispalve. Nende kohusetäitjateks kinnitati vastavalt Sergei Morozov ja Kazbek Kokov. Ameerika Ühendriikide Senati õiguskomisjon kiitis häältega 11:10 heaks Brett Kavanaugh' kandidatuuri ülemkohtu liikme ametikohale ja saatis tema ametisse nimetamise edasi senati täiskoosseisu ette. Kavanaugh' kandidatuuri on hääletusele eelnenud nädalatel kahjustanud mitmed süüdistused seksuaalses ahistamises, mille ta pani väidetavalt toime aastakümneid tagasi üliõpilasena. Sulawesi maavärin ja tsunami Ameerika Ühendriikides teatati, et elektriautosid tootva ettevõtte Tesla, Inc. juht Elon Musk lahkub ettevõtte juhatuse esimehe ametikohalt. Musk, keda föderaalvõimud süüdistasid oma ettevõtte aktsia hinnaga manipuleerimises, langetas vastava otsuse kokkuleppel Ameerika Ühendriikide Väärtpaberite ja Börsikomisjoniga. Lisaks peab Tesla, Inc. maksma föderaalvõimudele 20 miljonit dollarit kahjutasu. Hispaanias Barcelonas toimusid Kataloonia iseseisvuse pooldajate ja Hispaania terviklikkuse pooldajate meeleavaldused, millel osalenute vahel puhkes konflikt. Iseseisvuslaste rünnakute alla sattus ka kahte meeleavaldust eraldada püüdnud politsei. Indoneesia Sulawesi saart tabanud 7,1-magnituudises maavärinas ja selle tulemusel tekkinud hiidlaines hukkus vähemalt 384 inimest, sajad inimesed said vigastada. Eestis teatas Sisekaitseakadeemia rektor Katri Raik, et astub Sotsiaaldemokraatlikku Erakonda ja kandideerib 2019. aasta Riigikogu valimistel. Raik tegi otsuse teatavaks Pärnus toimunud Sotsiaaldemokraatliku Erakonna volikogul. Eesti Rahvusraamatukogus toimus Eesti Konservatiivse Rahvaerakonna volikogu. Volikogul teatas erakonda astumisest ja kandideerimisest riigikogu valimistel laulja Siiri Sisask. Swissôtel Tallinna konverentsisaalis toimus Eesti Reformierakonna volikogu. Tallinna Tehnikaülikooli Mektory keskuses toimus Eesti Keskerakonna volikogu. McCain honored with words aimed at Trump CNN, 1.09.2018. Russian air crash: Utair jet catches fire after landing at Sochi BBC, 1.09.2018. Grossbrand im brasilianischen Nationalmuseum in Rio de Janeiro Neue Zürcher Zeitung, 3.09.2018. September 2018 Rulers.org Ukraine separatists mourn Donetsk leader Zakharchenko Deutsche Welle, 2.09.2018. Ukraine conflict: Blast kills top Donetsk rebel Zakharchenko BBC, 31.08.2018. Tausende protestieren trotz Zugeständnissen Putins gegen die Rentenreform Neue Zürcher Zeitung, 2.09.2018. Reuters-Journalisten in Burma zu sieben Jahren Gefängnis verurteilt Neue Zürcher Zeitung, 3.09.2018. Kaks kahtlustatavat riigireeturit – 10 asja, mida me praeguseks teame Postimees, 5.09.2018. Marko Mihkelson liitub Reformierakonnaga Postimees, 4.09.2018. Campaigners celebrate as India decriminalises homosexuality The Guardian, 6.09.2018. Höövelson: alkoaktsiis las jääb, kooseluseadus vajab rahvahääletust ERR Uudised, 7.09.2018. Tarand kandideerib riigikokku sotside nimekirjas ERR Uudised, 7.09.2018. CBS-Vorstandschef Les Moonves tritt wegen Belästigungsvorwürfen zurück Neue Zürcher Zeitung, 10.09.2018. Novak Djokovic feiert seinen 14. Grand-Slam-Titel Neue Zürcher Zeitung, 10.09.2018. Mehrere Verletzte bei Messer-Attacke in Paris Neue Zürcher Zeitung, 10.09.2018. Moskauer Bürgermeister Sobjanin wiedergewählt Neue Zürcher Zeitung, 10.09.2018. Vabariigi President Riigikogu avaistungil Vabariigi Presidendi Kantselei, 10.09.2018. Peeter Ernits lahkus Keskerakonnast ja liitub EKRE-ga Postimees TV, 10.09.2018. Lula da Silva zieht seine Präsidentschaftskandidatur zurück Neue Zürcher Zeitung, 12.09.2018. Hunderttausende Katalanen demonstrieren an ihrem Nationalfeiertag – doch nur die Hälfte der Bevölkerung befürwortet einen eigenen Staat Neue Zürcher Zeitung, 11.09.2018. Romania parliament votes in favor of man/woman marriage only MSN, 12.09.2018. President Kaljulaid on sel nädalal töövisiitidel Gruusias, Lätis ja Ukrainas Vabariigi Presidendi Kantselei, 12.09.2018. Sturm «Florence» überschwemmt den Südosten der USA – mindestens 30 Tote Neue Zürcher Zeitung, 18.09.2018. At Least 3 Killed After Typhoon Mangkhut Slams Into The Philippines NPR, 14.09.2018. Dozens still missing after landslide triggered by Typhoon Mangkhut CBC, 19.09.2018. Mangkhut Moves Into China as Hong Kong Lowers Warnings Bloomberg News, 16.09.2018. Ungarn protestieren gegen Orbans «europafeindliche Politik» Neue Zürcher Zeitung, 17.09.2018. Trump eskaliert Streit mit China Neue Zürcher Zeitung, 18.09.2018. Argentiniens Ex-Präsidentin Kirchner wird der Korruption angeklagt Neue Zürcher Zeitung, 18.09.2018. Putin und Erdogan vereinbaren Schonfrist für Idlib Neue Zürcher Zeitung, 17.09.2018. A. Streimanni nimetamine ja I. Ameri tagasikutsumine Vabariigi Presidendi Kantselei, 17.09.2018. A. Unga nimetamine Vabariigi Presidendi Kantselei, 17.09.2018. T. Kuke nimetamine ja R. Oidekivi tagasikutsumine Vabariigi Presidendi Kantselei, 17.09.2018. EU warns Britain to ‘rework’ Brexit plans AFP / Dawn, 20.09.2018. Iran's Khamenei blames Gulf Arab states for military parade attack Reuters, 22.09.2018. Vatican and China reach ‘provisional’ deal on appointment of bishops The Washington Post, 22.09.2018. Pope Francis in Vilnius, the 'city of mercy' Catholic News Agency, 21.09.2018. USA senati õiguskomitee kiitis Kavanaugh' kandidatuuri heaks ERR Uudised, 29.09.2018. Tesla juht Elon Musk lahkub juhatuse esimehe kohalt ERR Uudised, 30.09.2018. Barcelonas toimusid iseseisvuslaste ja politsei kokkupõrked ERR Uudised, 29.09.2018. Indoneesia maavärinas ja hiidlaines hukkus vähemalt 384 inimest ERR Uudised, 29.09.2018. Sisekaitseakadeemia rektor Katri Raik ühines sotsiaaldemokraatidega ja kandideerib riigikokku Delfi, 29.09.2018. Keskerakond, Reformierakond, EKRE ja sotsid peavad laupäeval volikogusid ERR Uudised, 29.09.2018. Siiri Sisask liitub EKRE-ga ja kandideerib riigikogu valimistel ERR Uudised, 29.09.2018.